Οι αγορές εργασίας και οι πολιτικές απασχόλησης στα κράτη μέλη της ΕΕ σε συνθήκες οικονομικής κρίσης: η περίπτωση των νέων ευέλικτων μορφών εργασίας
Creators: name: Φουλίδου, Ανδριάνα Δημητρίου
Publisher: name: Aristotle University of Thessaloniki
Year: 2016
Subjects: πολιτική απασχόλησης
ευέλικτες σχέσεις εργασίας
ευελιξία με ασφάλεια
employment policy
flexible forms of work
flexicurity

description: Στις αρχές του 21ου αιώνα, η υψηλή ανεργία αποτελεί ένα από τα μείζονα κοινωνικά και οικονομικά προβλήματα της γηραιάς ηπείρου, υπό το βάρος των επιπτώσεων της παγκόσμιας οικονομικής και χρηματοπιστωτικής κρίσης. Στο διαμορφούμενο αυτό πλαίσιο, η Ευρωπαϊκή Στρατηγική για την Απασχόληση τίθεται στο επίκεντρο του δημοσίου διαλόγου, έχουσα ως κύριο εργαλείο προώθησης και επίτευξης των επιμέρους στόχων της την αρχή της ευελιξίας με ασφάλεια. Πρόκειται για την αρχή εκείνη, βάσει της οποίας επιχειρείται η σύνδεση και εξισορρόπηση δύο ανταγωνιστικών εξ ορισμού εννοιών στο πεδίο των εργασιακών σχέσεων, αφενός της ευελιξίας, με στόχο τη μείωση του εργασιακού κόστους για τις επιχειρήσεις και την ενίσχυση της ανταγωνιστικότητάς τους, και αφετέρου της εργασιακής ασφάλειας, με στόχο την διασφάλιση της συνέχειας της απασχόλησης και την βελτίωση των συνθηκών εργασίας. Σε αυτή τη λογική εντάσσεται και η προώθηση των νέων ευέλικτων μορφών απασχόλησης στην αγορά εργασίας των κρατών-μελών. Πρόκειται για τις διάφορες μορφές ευέλικτων σχέσεων, όπως η μερική απασχόληση, η προσωρινή απασχόληση, η τηλεργασία, η προσωρινή παραχώρηση μισθωτών, η υπεργολαβία, η εργασία αυτοαπασχολούμενων, οι οποίες έχουν εξαπλωθεί με ταχείς ρυθμούς τα τελευταία χρόνια στην αγορά εργασίας, κατ' επιταγή των σύγχρονων αναγκών του παραγωγικού συστήματος της μεταβιομηχανικής κοινωνίας. Στην παρούσα εργασία επιχειρείται η προσέγγιση και μελέτη του νέου αυτού τύπου εργασιακών σχέσεων, όπως αυτές προωθούνται στο πλαίσιο της Ευρωπαϊκής Στρατηγικής για την Απασχόληση και της Αναπτυξιακής Στρατηγικής Ευρώπη 2020, με βασικό άξονα την κοινωνική διάσταση της ευελιξίας, επί τη βάσει μιας διαφορετικής αντίληψης από την μονοδιάστατη οικονομική, που την ταυτίζει με την μείωση του εργατικού κόστους και την ενίσχυση της ανταγωνιστικότητας των επιχειρήσεων. Το πρόταγμα της ευελιξίας στην αγορά εργασίας εξετάζεται υπό το πρίσμα αφενός της σύμπλευσης με το ευρωπαϊκό κεκτημένο και αφετέρου της εκτίμησης των επιπτώσεων που έχει επιφέρει – ή δύναται να επιφέρει - σε επίπεδο κοινωνικής προστασίας, ισότητας και συνοχής, ιδίως σε συνθήκες οξείας οικονομικής κρίσης και δημοσιονομικής ανισορροπίας. Στόχος της εργασίας είναι, τελικά, η κατανόηση της εξέλιξης της σχέσης μεταξύ των μεταβλητών της ανταγωνιστικότητας της αγοράς και της κοινωνικής προστασίας των εργαζομένων, όπως αυτή αναδεικνύεται σε πολιτικό επίπεδο μέσα από τους προσανατολισμούς της πολιτικής απασχόλησης και κοινωνικής προστασίας της Ευρωπαϊκής Ένωσης, ενόψει της σπουδαιότητας της σχέσης αυτής ως προς τον καθορισμό των βασικών αρχών και κατευθύνσεων κατά την αναζήτηση ενός νέου ευρωπαϊκού κοινωνικού μοντέλου, το οποίο θα ανταποκρίνεται στις νέες μεγάλες κοινωνικές προκλήσεις της μεταβιομηχανικής εποχής.
description: At the beginning of the 21st century, high unemployment is one of the major social and economic problems of Europe, under the pressure of the global economic and financial crisis. In this context, the European Employment Strategy is found at the center of public debate, having as main tool for the promotion and the achievement of its targets the principle of flexicurity. The principle of flexicurity expresses the attempt to balance two competing concepts in the field of labor relations, both the flexibility to reduce labor costs for businesses and enhance their competitiveness, and also the employment security in order to ensure continuity of employment and the improvement of working conditions. This attempt also includes the promotion of new flexible forms of employment in the labor markets of the member states. These new forms of flexible working relationships which include part-time and temporary employment, telework, temporary assignment of employees, subcontracting, self-employement etc, have spread rapidly in recent years in the labor market, in order to meet the contemporary needs of the productive system of post-industrial society. This paper attempts to approach and study this new type of labor relations, as promoted under the European Employment Strategy and Development Strategy Europe 2020, on the basis of the social dimension of flexibility. The concept of flexibility is examined in connection both with the european acquis and the impact assessment in social protection, equality and cohesion, especially in acute economic crisis conditions and fiscal imbalance. The aim of this paper is, ultimately, to achieve an understanding of the evolution of the relationship between the competitiveness of the market variables and the social protection of workers, as highlighted at the political level through the orientations of the employment policy and the social protection policy of the European Union, given the importance of this relationship in determining the basic principles and guidelines in the search for a new European social model, which will respond to the new major social challenges of post-industrial era.